ئەرەیاوناێش وەڵا کەرڎۊ و واتش، " ئارۊ خەبەرێوە گولما ژنی. بوومەلەرزێوە بە گوڕوو ٧.٨ کەوت، کە دلێنەکەش کوردسان بێ. بوومەلەرزەکەنە ژمارەێوە فرۍ  هاموڵاتیێما گیانشا جە دەس دا و بریندار بیێ. جە قووڵایی دڵیماوە هەست بە ئێشوو گەلەکەیما کەرمێ. سەرەوەشیی جە (بنەیانە)خانەوادەو ئا کەسا کەرمۍ  کە گیانشا جەدەس دان و ئاواتوو زوو خاسبییەیۊ پەی بریندارا وازمێ."
جە بەشێوە تەروو ئەرەیاوناکەینە ئامان:
جوگرافیاو کوردسانی ئینا سەروو خەتەو کوردسانیوە، بەداخۊ هەم وەراوەرو کارەساتی سروشتینە هەم وەراوەروو جەنگینە کۊشۊ. جە بوومەلەرزەکەو وانینە کە ساڵەو ٢٠١١ ڕووەش دا بە سەدان هەزار هاموڵاتیێما بیۍ  قوربانی، ڕاگێری چا خزمەتییە کریابۍ  کە پێویس بۍ  پێشکەش بە گەلەکەیما کریۊ. سیاسەتوو ئاکەپەی هەوڵۍ  مڎۊ، وڵاتی بەرەو دۊخی و قۊمیایۍ  بێچارەی بەرۊ. بە ئەنقەست و بە مەژگێوە فاشیستۊ هامکاریی کوردسانی مەکریۊ.
ئێمە پێسە کۊن – مەد وەرپرسیاریی گەورەما هەن. ئارۊ پێویسا گرڎوو دەرفەتەکاما بەکار بارمۍ  و سەفەربەرۍ  بیمێ. ئێمە پێسە کۊن – مەد مێزەو قەیراناما پێک ئاردێنە. جە هەمان وەختنە بە بەقووەتی پەشتگیری جە کەمپەینوو پەشتگیری مانگەو سوورەو کوردستانی کەرمێ."
